《梅杖诗》
宋代·何梦桂

曾向孤山劚薜萝，根株栗栉试摩挲。
持身惯历风波路，回首还怜雪月坡。
铁骨自将惟世用，赤心不偶奈时何。
会寻苍竹成龙去，莫向葛陂深处过。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。